# Rafael Leitão

Rafael Duailibe Leitão (São Luís, Maranhão, 28 de desembre de 1979), és un jugador d'escacs brasiler, que té el títol de Gran Mestre des de 1998.
A la llista d'Elo de la FIDE de l'abril de 2021, hi tenia un Elo de 2592 punts, cosa que en feia el jugador número 1 (en actiu) del Brasil, i el 31è millor jugador d'Amèrica. El seu màxim Elo va ser de 2652 punts, a la llista de juny de 2014 (posició 101 al rànquing mundial).

## Resultats destacats en competició

Leitão va guanyar el Campionat del món Sub-12 el 1991 a Varsòvia, i el Campionat del món Sub-18 el 1996, a Cala Galdana. Ha estat sis cops Campió del Brasil, els anys 1996, 1997, 1998, 2004, 2011, i 2013.
El 2001 fou 4t al Campionat Sud-americà d'escacs (Torneig Zonal 2.4 de la FIDE), celebrat a Sao Paulo, rere el campió Giovanni Vescovi, Darcy Lima (2n), i Gilberto Milos (3r). A finals de 2005, va participar en la Copa del món de 2005 a Khanti-Mansisk, un torneig classificatori per al cicle del Campionat del món de 2007, on tingué una bona actuació, tot eliminant en primera en Dmitri Iakovenko, i essent eliminat en segona ronda per Paco Vallejo.
El 2006 fou tercer al Torneig 65 Anos da Federaçao a Sao Paulo, rere Alexandr Fier (1r) i Gilberto Milos (2n). També fou tercer al VII Obert Internacional d'Escacs de Figueres Miquel Mas; (el campió fou el polonès Dariusz Szoen). A l'Olimpíada d'escacs de 2006, a Torí, va aconseguir una medalla d'argent individual per la seva actuació al tercer tauler de l'equip brasiler, amb 8/10 punts.
L'agost de 2009 va participar al 8è Campionat Panamericà per equips, celebrat a Mendes (Rio de Janeiro), i hi obtingué la medalla d'or individual al segon tauler.
Va participar en la 26a edició del Campionat del món d'escacs per correspondència, que va començar l'estiu de 2010.
L'agost de 2013 participà en la Copa del Món de 2013, on tingué una actuació regular, i arribà a la segona ronda, on fou eliminat per Aleksandr Morozévitx ½-1½. El desembre de 2013 es proclamà campió del Brasil per sisè cop en la seva carrera.

## Referències

* 1 2 «Nota biogràfica de Rafael Leitão» (en anglès). Chessgames.com. [Consulta: 28 abril 2011].
* ↑ «"Rànquing d'escaquistes per federació: Brasil"» (en anglès). lloc web de la FIDE. [Consulta: 2 abril 2021].
* ↑ Posició al rànquing mundial i evolució Elo de Rafael Leitão «benoni.de» (en alemany). Arxivat de l'original el 2014-02-19. [Consulta: 11 juny 2014].
* ↑ «Campionats del món per edats: campions» (en portuguès). brasilbase. [Consulta: 12 febrer 2014].
* ↑ «Guanyadors del Campionat d'escacs del Brasil». Brasilbase. [Consulta: 13 maig 2014].
* ↑ «Zonal de Sao Paulo, 2001, quadre de classificació» (en anglès). The Week in Chess 345. [Consulta: 3 maig 2011].
* ↑ «Lloc web oficial de la Copa del món de 2005» (en anglès). [Consulta: 27 abril 2011].
* ↑ Resultats de la FIDE World Cup 2005 a Informació sobre els campionats del món d'escacs al lloc web de Mark Weeks (anglès)
* ↑ The Week in Chess 580 Arxivat 2007-10-07 a Wayback Machine. (anglès)
* ↑ «Torneig internacional 65 Anos da Federaçao» (en anglès). FIDE. [Consulta: 28 abril 2011].
* ↑ «Classificació final del VII Obert Internacional». Chess Results. [Consulta: 26 març 2014].
* ↑ «8è Campionat Panamericà, Mendes 2009». OlimpBase. [Consulta: 10 setembre 2020].
* ↑ «World Championship 26 Final» (en anglès). International Correspondence Chess Federation. [Consulta: 28 abril 2011].
* ↑ En aquest torneig, celebrat a l'hotel Scandic Tromsø de Tromsø, a Noruega, els finalistes es classificaven pel Torneig de Candidats de 2014.
* ↑ «Emparellaments i resultats de la Copa del Món d'escacs de 2013» (en anglès). Lloc web oficial de la Copa del món 2013. Arxivat de l'original el 2013-12-21. [Consulta: 8 octubre 2013].
* ↑ «Rafael Leitao wins sixth Brazilian title» (en anglès). chessbase, 01-02-2014. [Consulta: 13 maig 2014].
* ↑ «Rafael Leitao is new champion of Brazil» (en anglès). chessdom, 24-12-2013. [Consulta: 13 maig 2014].

## Enllaços externs

* Posició al rànquing mundial i evolució Elo de Rafael Leitão «benoni.de». Arxivat de l'original el 2014-02-19. [Consulta: 28 abril 2011]. (alemany)
* Entrevista amb el GM Rafael Leitao Arxivat 2011-07-08 a Wayback Machine.